Source: https://www.csmploiesti.ro/2016/07/18/atletii-de-la-csm-ploiesti-10-medalii-la-finala-campionatului-de-seniori-si-tineret/
Timestamp: 2019-10-22 07:17:56+00:00

Document:
Atleţii de la CSM Ploieşti, 10 medalii la Finala Campionatului de Seniori şi Tineret! | CSM Ploiesti
Atleţii de la CSM Ploieşti, 10 medalii la Finala Campionatului de Seniori şi Tineret!
Home / Atletism / Atleţii de la CSM Ploieşti, 10 medalii la Finala Campionatului de Seniori şi Tineret!
iulie18iulie 18, 2016
Atleţii de la CSM Ploieşti au participat, sâmbătă şi duminică, la Cluj, la Finala Campionatului de Seniori şi Tineret, prilej cu care au reuşit să obţină nu mai puţin de zece medalii, dintre care şase de aur, două de argint şi două de bronz. Cele mai bune evoluţii le-au avut Cristian Radu şi Andreea Timofei, care s-au întors de la Cluj cu câte cinci medalii, ambii având câte 3 de aur, pe care le-au completat, însă, diferit: Cristian Radu, cu două medalii de argint, iar Andreea Timofei, cu două medalii de bronz.
Per total, a fost o prezenţă foarte bună a sportivilor pregătiţi de Augustin Iancu (coordonator), Robert Munteanu, Maria Andrei şi Florin Andrei, CSM Ploieşti fiind, într-un clasament ad-hoc, cel mai medaliat club de la competiţia din weekend.
Iată care a fost bilanţul total al sportivilor noştri:
– Cristian Radu – locul 1 la Tineret şi locul 1 Seniori la 400 metri (47.16 secunde);
– Marius Licuţ – locul 7 la Tineret şi la Seniori la 400 metri (48.60 secunde);
– Andreea Timofei – locul 1 la Tineret şi locul 4 la Seniori la 400 metri (56.03 secunde); locul 1 la Tineret şi locul 3 la Seniori la 800 metri (2.08.08 minute); locul 3 la Tineret la 200 metri (25.30 secunde);
– Ștafeta 4×100 metri masculin, în componenţa Bogdan Oprina, Marius Licuţ, Costin Homiuc, Cristian Radu – locul 2 la Tineret şi locul 4 la Seniori (42.31 secunde);
– Ştafeta CSM Ploieşti 2, 4×100 metri masculin, în componenţa Mihai Filote, Alexandru Burcea, Andrei Oprea, Bogdan Păsărică – locul 6 la Seniori (42.81 secunde);
– Ștafeta 4×100 metri fete, în componenţa Cristina Pricopie, Adriana Oprea, Miruna Trifan, Miruna Paraschiv – locul 4 la Tineret şi locul 6 la Seniori (50.23 secunde);
– Ștafeta 4×400 metri masculin, în componenţa Marius Licuţă, David Năstase, Alexandru Burcea, Cristian Radu – locul 1 la Tineret şi locul 2 la Seniori (3.14.28 minute);
– Ştafeta CSM Ploieşti 2, 4×400 metri masculin, în componenţa Mihai Filote, Bogdan Păsărică, Bogdan Oprina, Andrei Oprea – locul 9 (3.29.29 minute);
– Ștafeta 4×400 metri feminin, în componenţa Miruna Trifan, Andreea Neagu, Adriana Oprea, Andreea Timofei – locul 1 la Tineret şi locul 4 la Seniori (3.56.82 minute).
Sorţi favorabili în Cupa EHF: fetele debutează în Insulele Feroe!Fetele încep sezonul cu Zalăul, dar pe teren propriu!

References: CSM 
 CSM 
 CSM 
 CSM 
 CSM 
 CSM 
 CSM 
 CSM